CELEX: 62013CA0591
Language: mt
Date: 2015-04-16 00:00:00
Title: Kawża C-591/13: Sentenza tal-Qorti tal-Ġustizzja (It-Tielet Awla) tas-16 ta’ April 2015 – Il-Kummissjoni Ewropea vs Ir-Repubblika tal-Ġermanja (Nuqqas ta’ Stat li jwettaq obbligu — Leġiżlazzjoni fiskali — Posponiment tat-tassazzjoni tal-qligħ kapitali ġġenerat mit-trasferiment bi ħlas ta’ ċerti investimenti — Irkupru tat-taxxa — Libertà ta’ stabbiliment — Artikolu 49 TFUE — Artikolu 31 tal-Ftehim ŻEE — Differenza fit-trattament bejn stabbilimenti permanenti li jinsabu fit-territorju ta’ Stat Membru u stabbilimenti permanenti li jinsabu fit-territorju ta’ Stat Membru ieħor tal-Unjoni Ewropea jew taż-Żona Ekonomika Ewropea — Proporzjonalità)

15.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 198/9
            
         Sentenza tal-Qorti tal-Ġustizzja (It-Tielet Awla) tas-16 ta’ April 2015 – Il-Kummissjoni Ewropea vs Ir-Repubblika tal-Ġermanja
   (Kawża C-591/13) (1)
   
   ((Nuqqas ta’ Stat li jwettaq obbligu - Leġiżlazzjoni fiskali - Posponiment tat-tassazzjoni tal-qligħ kapitali ġġenerat mit-trasferiment bi ħlas ta’ ċerti investimenti - Irkupru tat-taxxa - Libertà ta’ stabbiliment - Artikolu 49 TFUE - Artikolu 31 tal-Ftehim ŻEE - Differenza fit-trattament bejn stabbilimenti permanenti li jinsabu fit-territorju ta’ Stat Membru u stabbilimenti permanenti li jinsabu fit-territorju ta’ Stat Membru ieħor tal-Unjoni Ewropea jew taż-Żona Ekonomika Ewropea - Proporzjonalità))
   (2015/C 198/11)
   Lingwa tal-kawża: il-Ġermanja
   
      Partijiet
   
   
      Rikorrenti: Il-Kummissjoni Ewropea (rappreżentanti: W. Mölls u W. Roels, aġenti)
   
      Konvenuta: Ir-Repubblika tal-Ġermanja (rappreżentanti: T. Henze u K. Petersen, aġenti)
   
      Dispożittiv
   
   
               1)
            
            
               Billi adottat u żammet fis-seħħ is-sistema fiskali prevista fl-Artikolu 6b tal-liġi dwar it-taxxa fuq id-dħul (Einkommensteuergesetz), li tissuġġetta l-benefiċċju tal-posponiment tat-tassazzjoni tal-qligħ kapitali ġġenerat mit-trasferiment bi ħlas ta’ investiment li jagħmel parti mill-assi kapitali ta’ stabbiliment permanenti tal-persuna taxxabbli li jinsab fit-territorju Ġermaniż għall-kundizzjoni li dan il-qligħ kapitali jiġi investit mill-ġdid fl-akkwist ta’ investimenti ta’ sostituzzjoni li jagħmlu parti mill-assi kapitali ta’ stabbiliment permanenti tal-persuna taxxabbli li jinsab f’dan it-territorju, ir-Repubblika Federali tal-Ġermanja naqset milli twettaq l-obbligi tagħha taħt l-Artikoli 49 TFUE u 31 tal-Ftehim dwar iż-Żona Ekonomika Ewropea, tat-2 ta’ Mejju 1992.
            
         
               2)
            
            
               Ir-Repubblika Federali tal-Ġermanja hija kkundannata għall-ispejjeż.
            
         
      (1)  ĠU C 24, 25.01.2014.